Podmienky prijímania uchádzačov na štúdium pre certifikačný študijný program: **Ošetrovateľská starostlivosť o chronické rany**

pre zdravotnícke povolanie sestra

Na štúdium je možno prijať absolventa:

* vysokoškolské vzdelanie druhého stupňa v magisterskom študijnom programe v študijnom odbore ošetrovateľstvo a ošetrovateľskú prax najmenej jeden rok,
* vysokoškolské vzdelanie prvého stupňa v bakalárskom študijnom programe v študijnom odbore ošetrovateľstvo a ošetrovateľskú prax najmenej jeden rok,
* vyššie odborné vzdelanie v študijnom odbore diplomovaná všeobecná sestra a ošetrovateľskú prax najmenej jeden rok alebo
* úplné stredné odborné vzdelanie v študijných odboroch pre zdravotnícke povolanie sestra a ošetrovateľskú prax najmenej jeden rok.
* ktorý ovláda slovenský jazyk slovom a písmom,
* ktorý je spôsobilý/á na výkon povolania v Slovenskej republike,
* podmienkou prijatia je vyplnenie žiadosti na zaradenie do špecializačného štúdia.

**Prílohy k žiadosti o zaradenie do certifikačného študijného programu**:

* čestné vyhlásenie
* overená fotokópia diplomu/vysvedčenia
* potvrdenie o registrácii v SKSaPA
* potvrdenie  zamestnávateľa o doterajšej odbornej zdravotníckej praxi

Vyplnenú žiadosť o zaradenie podpísanú zamestnávateľom (v prípade samostatnej licencie odborom VÚC) posiela uchádzač na adresu v záhlaví tlačiva.

**Poznámky:**

V žiadosti je potrebné vyplniť všetky požadované údaje.

V prípade zaradenia do špecializačného štúdia je študent povinný zakúpiť si **Záznamník zdravotných výkonov a iných odborných aktivít (tzv. Logbook).**